เงินบาททรงตัวรอความชัดเจน กนง. มีโอกาสแตะระดับ 34 บ.หากลดดบ.
ค่าเงินบาทปิดตลาดเย็นนี้ (9 มิ.ย.) ที่ระดับ 33.71/74 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 33.71/73 บาท/ดอลลาร์
9 มิ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (9 มิ.ย.) ที่ระดับ 33.71/74 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 33.71/73 บาท/ดอลลาร์
วันนี้เงินบาทแกว่งในกรอบแคบๆ เนื่องจากตลาดติดตามผลการประชุมคณะกรรมการนโยบายการเงิน(กนง.) ในวันพรุ่งนี้ว่าจะมีมติอย่างไรในเรื่องอัตราดอกเบี้ยนโยบาย ขณะที่ปัจจัยต่างประเทศช่วงนี้ยังเป็นเพียงการรายงานตัวเลขเศรษฐกิจประจำสัปดาห์ของสหรัฐฯ
“คงต้องรอดูพรุ่งนี้ว่า กนง.จะตัดสินใจคง หรือลดดอกเบี้ย เพราะถ้าลดอีกรอบเชื่อว่าบาทน่าจะแตะ 34 บาท/ดอลลาร์แน่นอน” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวในกรอบ 33.59-33.90 บาท/ดอลลาร์
 
ที่มา: สำนักข่าวอินโฟเควสท์